يابلح ابريم

يا بلح ابريم
250px|left|احمد فؤاد نجم

   كلمات 

يا بلح ابريم يا سماره

سواك الهوا ف العالى هويت

علا طمى النيل ياسماره

و شربت عكار لما استكفيت

بس احلويت أوى يا سماره

لما اسمريت أوى ياسماره

لفيت الشارع و الحاره

علا زى نقاوتك فين ما لقيت

يا حلاوه بنار الشمس النور

يا سمار و عمار الصحرا البور

شباك الهوا داير ما يدور

حواليك اتاريك دبت و طبيت

بس اغلويت اوى ياسماره

لما اتدليت اوى ياسماره

و نزلت الشارع والحاره

سوقك لا رخصت ولا اتذليت

يا بلح ابريم يا سماره

حصنت بعودك صدر الناس

من شر النخاس الخناس

يا بو قلب لا سوسه ولا وسواس

رقيتك يا اسمر و استرقيت

الضم حبابيك بقا ياسماره

و افتح شبابيك لقا يا سماره

علا جو الشارع و الحاره

تحلو زياده و تملا البيت

يا بلح ابريم يا سماره
 شوف كمان 

تصنيف:اغانى باللغه المصريه
تصنيف:كلمات اغانى